డోనాల్డ్ ట్రంప్
డోనాల్డ్ జాన్ ట్రంప్ అమెరికా రాయకీయ నాయకుడు, వ్యాపారవేత్త, బుల్లితెర వ్యాఖ్యాత, రచయిత మరియు 2016 అమెరికా అధ్యక్ష్య ఎన్నికలో రిపబ్లికన్ పార్టీ తరపున నవంబర్ నెలలో జరిగిన ఎన్నికలలో అధ్యక్షునిగా ఎన్నికయ్యారు. 
=బాల్యము=
జున్‌ 14, 1946న ఫ్రెడ్‌ ట్రంప్‌- మేరీ అన్నా మెక్‌లాయిడ్‌ దంపతులకు రెండో సంతానంగా డోనాల్డ్‌ ట్రంప్‌ న్యూయార్క్‌లో జన్మించారు. ట్రంప్‌ తండ్రి మూలాలు జర్మనీలో.. తల్లి మూలాలు స్కాట్లాండ్‌లో ఉన్నాయి. ఈ దంపతులకు మొత్తం నలుగురు సంతానం. ట్రంప్‌ బాల్యం, విద్యాభ్యాసం న్యూయార్క్‌లోనే పూర్తయ్యాయి.ట్రంప్‌ కుటుంబం జమైకా ఎస్టేట్స్‌లో ఉన్నప్పుడు క్యూ ఫారెస్ట్‌ స్కూల్లో చదువుకునేవారు. అయితే కొన్ని సమస్యల కారణంగా 13వ ఏటే ఆ స్కూల్‌ నుంచి బయటకు వచ్చేసి న్యూయార్క్‌ మిలటరీ అకాడమీలో చేరారు. అక్కడే హైస్కూల్‌ విద్యను పూర్తి చేశారు. తర్వాత బ్రోనెక్స్‌లోని ఫార్డమ్‌ విశ్వవిద్యాలయంలో రెండేళ్లు చదివారు. అనంతరం అమెరికాలోనే స్థిరాస్తి వ్యాపారానికి సంబంధించిన కోర్సులు ఆఫర్‌ చేసే పెన్సిల్వేనియా విశ్వవిద్యాలయానికి చెందిన వాటర్‌లూన్‌ స్కూల్‌ నుంచి ఆయన అర్థశాస్త్రంలో డిగ్రీ పట్టా పుచ్చుకున్నారు. ఆయన తమ కుటుంబ సంస్థ అయిన ఎలిజబెత్‌ ట్రంప్‌ అండ్‌ సన్స్‌లో పని చేసేందుకే ఇక్కడ చదివారు. ట్రంప్‌ సోదరుడు 1981లో మద్యానికి బానిసై మృతి చెందారు. ఇదే తనను మద్యం, ధూమపానం నుంచి దూరంగా ఉంచిందని ట్రంప్‌ తరచూ చెబుతుంటారు.
విన్స్ మెక్‌మాన్‌
జనవరి 2007లో మెక్‌మాన్‌‌ డొనాల్డ్‌ ట్రంప్‌తో దీర్ఘకాలిక పోరాటాలకు తెరతీశారు. ఇది అనేక మీడియా అవుట్‌లెట్స్‌లో ప్రముఖంగా వచ్చింది. తొలుత ఈ ఇద్దరూ ముఖాముఖి తలపడదామని అనుకున్నారు. కానీ తర్వాత ఒక ఒప్పందానికి వచ్చారు. రెజిల్‌ మానియా 23లో ఇద్దరి తరఫున ప్రతినిధులను నిలిపి హైర్‌ VS‌ హైర్‌ మ్యాచ్‌ ఏర్పాటు చేశారు. ఎవరి ప్రతినిధి ఓడిపోతే వారు గుండు చేయించుకోవాలి. "రా" మీద ఈ ఒప్పందాన్ని సంతకాలు చేశారు. ఈ దశలో ఈ ఇద్దరూ ఒకరినొకరు కవ్వించుకున్నారు. తర్వాత జరిగిన విలేకర్ల సమావేశంలో ఈ వివాదం మరింత ముదిరింది. ఫోటో సెషన్‌లో మెక్‌మాన్‌ ట్రంప్‌తో చేతులు కలిపేందుకు ప్రయత్నించాడు. అయితే ట్రంప్‌ ఆ చేతిని తోసేస్తూ నిరాకరించాడు. మెక్‌మాన్‌‌ ట్రంప్‌ ముక్కు పగలగొట్టారు. బదులుగా ట్రంప్‌ మెక్‌మాన్‌ చెంప పగలగొట్టాడు. తర్వాత మెక్‌మాన్‌, ట్రంప్‌ బాడీగార్డ్స్‌తో పాటు బాబీ లాష్లే అనే ట్రంప్‌ ప్రతినిధిపై దాడి చేశారు. రెజిల్‌ మానియా 23లో మెక్‌మాన్‌ ప్రతినిధి (ఉమాగా) ఓడిపోయాడు. బ్యాటిల్‌ ఆప్‌ బిలియనీర్స్‌ మ్యాచ్‌కు ప్రత్యేక గెస్ట్‌ రిఫరీగా వచ్చిన స్టోన్ కోల్డ్ స్టీవ్ ఆస్టిన్‌ సహాయంతో లాష్లే, ట్రంప్‌ కలిసి మెక్‌మాన్‌‌కు గుండు కొట్టారు.